
	Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысы
2026 жылғы 25 тамыздағы
№ 27 бұйрығына 6-қосымша

Қазақстан Республикасы Ұлттық экономика министрлігі Статистика комитеті Төрағасының 
2020 жылғы 21 қаңтардағы № 5 бұйрығына 8-қосымша

«Көрсетілген қызметтердің көлемі туралы есеп»
 (индексі 2-қызмет көрсету, кезеңділігі жылдық) жалпымемлекеттік статистикалық байқаудың статистикалық нысанын толтыру жөніндегі нұсқаулық

1. Осы нұсқаулық «Көрсетілген қызметтер көлемі туралы есеп» (2-қызмет көрсету, кезеңділігі жылдық) жалпымемлекеттік статистикалық байқаудың статистикалық нысанын (бұдан әрі – статистикалық нысан) толтыруды нақтылайды.
2. Осы статистикалық нысанды Экономикалық қызмет түрлерінің жалпы жіктеуішінің (бұдан әрі – ЭҚЖЖ) төменде келтірілген кодтарына сәйкес қызмет көрсету саласындағы негізгі қызмет түрі бар респонденттер тапсырады:
1) 58 – баспа қызметі; 
2) 59 –кино-, бейнефильмдер және телевизиялық бағдарламалар, дыбыс жазбалар және музыкалық шығармаларды шығару саласындағы қызмет; 
3) 60 – бағдарлама және теле-радио хабарлама жасау бойынша қызмет;
4) 62 – компьютерлік бағдарламалау, консультациялық және басқа ілеспе көрсетілетін қызметтер; 
5) 63 – ақпараттық қызмет көрсету саласындағы қызмет;
6) 64.20.0 – холдингтік компаниялар қызметі;
7) 68 – жылжымайтын мүлікпен жасалатын операциялар;
8) 69 – құқық және бухгалтерлік есеп саласындағы қызмет;
9) 70 – бас компаниялардың қызметі; басқару мәселелері бойынша консультация беру;
10) 71 – сәулет, инженерлік ізденістер, техникалық сынақтар мен талдау         саласындағы қызмет;
11) 72 – ғылыми зерттеулер және әзірлемелер;
12) 73 – жарнама қызметі және нарық конъюнктурасын зерттеу;
13) 74 – өзге де кәсіби, ғылыми және техникалық қызмет; 
14) 75 – ветеринарлық қызмет; 
15) 77 – жалдау, прокат және лизинг;
16) 78 – жұмысқа орналастыру саласындағы қызмет;
17) 80 – қауіпсіздікті қамтамасыз ету және тергеу жүргізу бойынша қызмет;
18) 81 – ғимараттарға қызмет көрсету және аумақтарды абаттандыру бойынша қызмет;
19) 82 – коммерциялық қызметті қолдауға бағытталған офистік әкімшілік және қосалқы қызмет көрсету саласындағы қызмет;
20) 90 – шығармашылық, өнер және ойын-сауық саласындағы қызмет;
21) 91 – кітапханалардың, архивтердің, музейлердің және өзге де мәдениет саласындағы қызметтер; 
22) 92 – құмар ойындар және бәс тігуді ұйымдастыру бойынша қызмет;
23) 93 – спорт, демалыс пен ойын-сауықты ұйымдастыру саласындағы         қызмет;
24) 95 – компьютерлерді, тұрмыстық бұйымдар мен жеке тұтынатын заттарды жөндеу;
25) 96 – өзге де дербес қызметтер көрсету. 
3. Статистикалық нысандарды заңды тұлғалардың филиалдары, өкілдіктері және өзге де оқшауланған құрылымдық бөлімшелері өздерінің орналасқан жері бойынша, егер оларға заңды тұлғалар статистикалық нысандарды тапсыру жөніндегі өкілеттіктер берген болса, ұсынады. Егер заңды тұлғаның филиалдарында, өкілдіктерінде және өзге де оқшауланған құрылымдық бөлімшелерінде мұндай өкілеттіктер болмаса, онда статистикалық нысандарды заңды тұлғалар өздерінің филиалдары, өкілдіктері және өзге де оқшауланған құрылымдық бөлімшелері бөлінісінде, олардың орналасқан жерлерін көрсете отырып ұсынады.
4. 2-бөлімдегі «Қызметтің негізгі түрлері бойынша көрсетілген қызметтер көлемі» көрсеткіші олардың төлемінің уақытына қарамастан (яғни, орындалған қызмет көрсетулердің көлемін есептеу аудару әдісі бойынша жүргізіледі) орындау сәтіндегі көрсетілген қызметтер құнын білдіреді.
Көрсетілген қызметтердің құны қосымша құн салығынсыз ағымдағы бағада есептелінеді. 
Көрсетілген қызметтер көлеміне халық қаражаты және қызметті тұтынушылардың басқа санаттарының қаражаты есебінен (кәсіпорындардың меншікті қаражаты және көрсетілген қызметтерді төлеуге мемлекеттік бюджеттен алынған қаражатты қамтиды) төленген қызметтерден түскен табыстар қосылады.
Көрсетілген қызметтер көлеміне, оларға төлем уақыты бойынша емес, өндіріс процесіне шығу сәтіндегі қызметтерді ұсынумен байланысты барлық шығындар қосылады:
1) көліктік-дайындау шығыстарын есептегенде негізгі материалдардың, шикізаттың құны;
2) өндірістік және басқа да қажеттіліктерге (сынақ өткізу, бақылау) пайдаланылатын, сатып алынатын материалдардың және жартылай фабрикаттардың құны;
3) көрсетілген қызметтің өндірісі үшін пайдаланылатын отынды сатып алу шығындары, сондай-ақ сатып алынатын энергияның барлық түрлерінің құны (электрлік, отындық, сығылған ауа);
4) табиғи шикізатты пайдаланумен байланысты шығындар (су шаруашылығы жүйесінен алынған суға төлем, түбіріне жіберілген ағашқа төлемінің бір бөлігі);
5) бөгде субьектілермен орындалған өндірістік сипаттағы жұмыстар мен қызмет көрсетулер құны;
6) субъектіге меншік, жедел басқару құқығында тиесілі барлық негізгі құралдардың түрлері, сондай-ақ ұзақ мерзімді жалға алынатын негізгі құралдар бойынша амортизацияның аударымдардың есепті кезең ішінде есептілік соммасы;
7) жалақы төлеміне шығыстар;
8) салықтар мен бюджетке төленетін басқа да міндетті төлемдер, 
іс-сапарлық, өкілдік шығыстар, қайырымдылық көмек және басқалары;
9) ағымдағы жөндеу, коммуналдық қызметтер.
Көрсетілген қызметтер көлеміне ғимараттар мен ғимараттардың құрылысына немесе күрделі жөндеуіне, машиналар мен жабдықтарды оларды пайдалану мерзімін арттыру және өнімділігін көбейту мақсатында жаңарту (мұндай шығыстар негізгі капиталдың жалпы жинақталуы ретінде түсіндіріледі) және жөндеуге жұмсалған шығыстары қосылмайды.
Құмар ойындар және бәс тігуді ұйымдастыру бойынша көрсетілген қызметтер көлеміне (КҚСЖ 92), мөлшерлемелер мен ұтыстарды төлеу арасындағы айырмашылық қосылады.
2-бөлімнің 1-жолының 2-бағанында халықтың өз қаражаты есебінен көрсетілетін қызметтер көлемі көрсетіледі. Бұл жолға мемлекеттік бюджет қаражаты есебінен халыққа көрсетілетін қызметтер көлемі қысылмаған, бұл көлем 2-бөлімнің 1-бағанына енгізілген.
5. 3-бөлімде қосалқы қызмет түрлері бойынша 2-бөлімде көрсетілген деректерді қоспағанда, өндірілген өнімнің (жұмыс, қызмет көрсетудің) көлемі туралы мәліметтер көрсетіледі. Қызметтің қосалқы түріне негізгіден басқа, үшінші тұлға үшін тауарларды (көрсетілетін қызметтерді) өткізу мақсатында жүзеге асырылатын қызмет түрі жатады.
Қосалқы қызмет түрлері бойынша көрсетілетін қызметтер тізбесі                       5-таңба бөлінісінде ЭҚЖЖ-ға сәйкес көрсетіледі.
6. Есепті кезеңде қызметі болмаған кезде респондент бекітілген Респонденттердің жалпымемлекеттік статистикалық байқаулар бойынша бастапқы статистикалық деректерді ұсыну графигінде көрсетілген осы есепті кезең үшін статистикалық нысандарды ұсыну мерзімдерінің ең ерте аяқталатын күнінен кешіктірмей, тиісті статистикалық нысандардың орнына Қызметінің болмағаны туралы хабарламаны электрондық цифрлық қолтаңбаны пайдалана отырып электрондық түрде немесе қағаз жеткізгіште тиісті мемлекеттік статистика органына Қазақстан Республикасы Статистика агенттігі төрағасының 2010 жылғы 9 шілдедегі № 173 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6459 болып тіркелген) Статистикалық байқаулар жүргізу кезінде респонденттердің бекітілген статистикалық нысандар бойынша анық бастапқы статистикалық деректерді ұсыну қағидаларында белгіленген тәртіппен ұсынады.
7. Осы статистикалық нысанды ұсыну электрондық түрде немесе қағаз жеткізгіште жүзеге асырылады. Статистикалық нысанды электрондық түрде толтыру Қазақстан Республикасы Стратегиялық жоспарлау және реформалар агенттігі Ұлттық статистика бюросының интернет-ресурсында (https://cabinet.stat.gov.kz/) орналастырылған «Респонденттің кабинеті» арқылы жүзеге асырылады.
8. Арифметикалық - логикалық бақылау:
1) 2-бөлім:
1-жол = КҚСЖ-нің 9 белгісі бойынша жолдардың ∑;
1-баған ≥ әр жол бойынша 2-баған; 
2) 3-бөлім:
1-жол = барлық жолдардың ∑.




Результаты согласования

